Eesti tudengisatelliidi programm

pisi|300px|Kunstniku nägemus Eesti esimesest tudengisatelliidist ESTCube-1 Maa orbiidil
pisi|ESTCube-1 jäädvustus kevadisest Eestist 2014. aastal
Eesti tudengisatelliidi programm on Tartu Ülikooli üliõpilaste ja õppejõudude poolt 2008. aastal algatatud mitteformaalne haridusprogramm, mille käigus ehitatakse satelliite ning populariseeritakse reaal- ja inseneriteadusi. 

Programmi projektides lööb kaasa ligi 50 üliõpilast Tartu Ülikoolist, Tallinna Tehnikaülikoolist, Eesti Lennuakadeemiast ja Eesti Maaülikoolist.Eesti tudengisatelliidi programmi koduleht, 17.05.2012

Lisaks Eesti tudengisatelliidi programmi raames arendatavatele ESTCube'i satelliitidele oli Eestis ka TTÜ-Mektory tudengisatelliidi programm, mille käigus saadeti esimene kuupsatelliit kosmosesse 2019. aastal.Jaan-Juhan Oidermaa: "TTÜ–Mektory esitles satelliidiprogrammi" ERR Novaator, 19. juuni 2015 Aastal 2023 liitus TTÜ-Mektory tudengisatelliit Eesti tudengisatelliidi programmiga.

 Eesmärgid 
Eesti tudengisatelliidi programmi eesmärkideks on
 võimaldada Eesti üliõpilastele praktilist kogemust kosmosetehnoloogia arendamisel, toetades sellega ka reaal- ja inseneriteaduste õpetamist Eesti ülikoolides laiemalt;
 toetada Eesti kõrgtehnoloogilist ettevõtlust;
 aidata kaasa inimkonna kosmoseavastustele.Mart Noorma intervjuu portaalis Veebiakadeemia.ee, 17.05.2012

 Projektid 
pisi|300px|Eesti tudengisatelliidi programmi satelliitide juhtimiseks loodud satelliitsidejaam Tartu Ülikooli füüsika instituudi katusel Tartus Tähe 4
 ESTCube-1 (2008–2014). Projekti käigus ehitati ja viidi kosmosesse Eesti esimene satelliit ESTCube-1. Satelliit valmis Tartu Ülikooli, Tallinna Tehnikaülikooli, Eesti Lennuakadeemia ja Eesti Maaülikooli koostöös.
 ESMO (2010–2011). Osalemine Euroopa Kosmoseagentuuri hariduslikus Kuu-orbiiteri projektis European Student Moon Orbiter (ESMO). Eesti tudengid osalesid projekti B-faasis.
 ESEO (2014–2020) Eesti Tudengisatelliidi projekti tudengid valmistasid ESEO jaoks kaks kaameratESEO projekti kaamera koduleht
 Kosmoseklubi Estronaudid (2008–2013). Koostöös huvikooliga HuviTERA viidi läbi kosmoseteemalist huviklubi Estronaudid, mis oli suunatud põhikooli lastele vanuses 7–16 eluaastat.
 ESTCube-2 (2014–2023). Algselt plaaniti osaleda Euroopa Liidu 7. raamprogrammi projektis QB50.Aivar Pau, Eesti satelliit hakkab 600 kilomeetri kõrguselt Maad pildistama, postimees.ee, 8. juuli 2015Aivar Pau, Mis eristab ESTCube’i ja uut satelliidimissiooni?, postimees.ee, 8. juuli 2015Aivar Pau, Projekt maksab vähemalt pool miljonit eurot, postimees.ee, 8. juuli 2015Aivar Pau, Satelliidi eluiga on üks aasta, postimees.ee, 8. juuli 2015 Segaduste tõttu rahastusega otsustati 2014. aastal jätkata sõltumatu satelliidiprojektiga. 2023. aasta oktoobris startis kolmeühikuline kuupsatelliit Prantsuse Guajaanast, kuid kanderaketist eraldumise tõrke tõttu põles satelliit koos kanderaketi ülemise astmega Maa atmosfääris ära. Meeskond tegeleb nn. ESTCube-2.1 arendusega.
ESTCube-3, 20xx. aastal Kuu orbiidile viidav tehiskaaslane.
SUTS (2023–). Strateegiliste Uuenduste Test Satelliit on uusim arendusjärgus satelliit Eestis ning valmib ülikoolidevahelise koostööna. 

 Tunnustus 
 Eesti tudengisatelliidi programmi noortele suunatud teadust populariseeriva tegevuse eest anti programmi ühele juhendajale Mart Noormale 2012. aastal Valgetähe V klassi teenetemärk"President Ilves annab teenetemärgi taas 99 inimesele" Postimees, 1. veebruar 2012.
 Juhtimisajakiri Director valis Eesti tudengisatelliidi 2011. aasta Eesti 12 kõige tähelepanuväärsema isiku või sündmuse hulka.

Vaata ka
 Copenhagen Suborbitals
 Estronaudid
 Teadusmalev
 TTÜ Mektory KosmosekeskusTTÜ Mektory KosmosekeskusTTÜ ajaleht Mente et Manu jaanuar 2015 LK 16, TTÜ magistritudengid lennutavad orbiidile nanosatellidi
Koit (tudengisatelliit)
Hämarik (tudengisatelliit)

 Viited 

 Välislingid 
 Maggie McKee: "Space cubed: Dawn of the nano-sats" New Scientist, 27 august 2012
 Mart Noorma Raadio 2 saates "Hallo, Kosmos!" 13. mai 2012.
 "Research in Estonia: race for quality and competitiveness" Nature, 17 November 2010
 "Sail E-way: Spacecraft Riding the Solar Wind on Electric-Field Sails Could Cruise at 180,000 Kph", Scientific American, 14.02.2011
 “Citizen Satellites: Sending Experiments into Orbit Affordably," Scientific American, 09.02.2011.
 Mart Noorma: "Eesti rahvuslik kosmoseteadus 2025" Horisont, 5/2011.
 Mart Noorma TEDx Tallinn konverentsil 2010. aastal.
 "Kunagi sõidame niikuinii, estronaudid ees," Õpetajate Leht, 16.10.2009.
 14. märts 2016, Jaan-Juhan Oidermaa, ESTCube-3 loodetakse saata Kuu orbiidile. Kodumaise tudengisatelliitide programmi edasisi eesmärke tutvustanud ESTCube-2 ja ESTCube-3 projektijuht Karl Reinkubjas loodab, et järgmine tehiskaaslane saadetakse orbiidile 2018. aastal. Kolmas kuupsatelliit võiks hakata tiirlema aga juba Kuu orbiidil.

Kategooria:Eesti haridus
Kategooria:Eesti astronoomia
Kategooria:Eesti noored